Чезнем где је... - Пер од Валере
Чезнем где је Езелгарда
рàд које бих мрети хтео
а да нâд ми жељен бар дâ
ја бих умро већ весео.
Свуда њезин осмех влада
и убија поглед врео,
ал' тела јој пуног склада
од смрти ме штити вео,
ал' пошто је сва милота
а ја патим од живота
стога бих најбрже мрео.

Нека Бог ми срце сада
спржи нисам ли њен цео
јер она је мени рàда
и бића јој сваки део.
Свак ког срећи води нада
не би ту зло мислит смео,
а ко каже да је млада
тај се није лажно клео;
а кад ока два сирота
њу видеше - дà живота
дâ ми Бог тек то сам хтео!

Извор 
 Трубадури - извор, превод, предговор и тумачења Коља Мићевић - Београд, Интерпрес, 2009.

Поезија трубадура